**Planlegg en bærekraftsstrategi for bedriften**

**Antall elever:**

Egner seg godt som gruppeoppgave (2–4 elever), men kan også løses individuelt.

**Tidsbruk:**

4 arbeidsdager

**Bakgrunn og mål med oppgaven:**

Flere og flere bedrifter ønsker å bidra til en mer bærekraftig framtid – både fordi det er viktig for miljøet, og fordi det blir forventet av kunder, ansatte og samfunnet. Å jobbe bærekraftig handler om å bruke mindre ressurser, skape mindre avfall og ta hensyn til mennesker og miljø i alle deler av driften.

I denne oppgaven skal dere undersøke hvordan bedriften jobber med bærekraft i dag, og foreslå en strategi for hvordan dette arbeidet kan styrkes og videreutvikles.

**Hvordan kan dere jobbe med oppgaven:**

1. **Kartlegg dagens tiltak**Få hjelp fra veilederen deres eller en ansatt til å finne noen dere kan snakke med, eller be om det finnes en skriftlig beskrivelse av dette.
	* Undersøk om bedriften allerede har tiltak innen:
		+ Energisparing
		+ Kildesortering
		+ Gjenbruk / redusert plastbruk
		+ Miljøvennlig transport eller innkjøp
	* Finn ut hva som fungerer, og hva som kunne vært bedre
2. **Intervju ansatte**
	* Still spørsmål som:
		+ Hva tenker du om bedriftens miljøarbeid?
		+ Har du forslag til miljøvennlige forbedringer?
		+ Hva gjør du selv for å jobbe mer bærekraftig?
3. **Foreslå tiltak**
	* Lag en liste over konkrete forslag, f.eks.:
		+ Slå av lys og PC-er
		+ Kutt i engangsprodukter
		+ Mer miljøvennlige innkjøp
		+ Intern kampanje for å redusere papirbruk
4. **Lag en strategi**
Søk gjerne på ulike strategier på nett og les hvordan man kan sette opp en strategi i en bedrift. Strategien dere lager bør inneholde:
	* Mål for bærekraftsarbeidet
	* Prioriterte tiltak
	* Hvem som har ansvar
	* Hvordan man skal følge opp fremgangen

**Presentasjon av resultatet:**

Avtal et møte med veilederen din, en gruppe ansatte eller med ledelsen slik at du/dere kan presentere det dere har laget. Velg én eller flere presentasjonsformer.

1. **Muntlig presentasjon for veileder/ansatte/ledelsen:** Forklar hva dere har funnet og foreslår
2. **Skriftlig strategi:** Lever et dokument med en tydelig og realistisk bærekraftsplan
3. **Plakat eller brosjyre:** Lag et oversiktlig dokument med de viktigste tiltakene, som kan henges opp eller deles ut

**Tid til forbedringer etter fremleggelse:**

Når dere har fått tilbakemeldinger fra de som har sett på det dere har laget, kan dere gjøre noen endringer på den for at det skal bli mer tilpasset arbeidsplassens behov. Sett av en hel dag til å justere materiell eller ideer basert på tilbakemeldinger. Presenter den så på nytt eller gi resultatet til den dere blir enige om.

**Lykke til!**